CELEX: 62021TN0361
Language: da
Date: 2021-06-22 00:00:00
Title: Sag T-361/21: Sag anlagt den 22. juni 2021 — Syndesmos Tyrokomon Kyprou m.fl. mod Kommissionen

6.9.2021   
            
            
               DA
            
            
               Den Europæiske Unions Tidende
            
            
               C 357/26
            
         
      Sag anlagt den 22. juni 2021 — Syndesmos Tyrokomon Kyprou m.fl. mod Kommissionen
      (Sag T-361/21)
      (2021/C 357/41)
      Processprog: engelsk
      
         Parter
      
      
         Sagsøger: Syndesmos Tyrokomon Kyprou (Nicosia, Cypern) og 11 andre sagsøgere (ved advokat N. Korogiannakis)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Kommissionens gennemførelsesforordning 2021/591 af 12. april 2021 om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Χαλλούμι« (Halloumi)/»Hellim« (BOB)) (1) annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Første anbringende om, at Kommissionen har anlagt et åbenbart urigtigt skøn vedrørende foreneligheden af ansøgning om registrering CY/PDO/0005/01243 med forordning nr. 1151/2012 (2). Det gøres gældende, at Kommissionen har tilsidesat artikel 10, 49 og 50 i forordning nr. 1151/2012 og ikke foretaget en tilstrækkelig gennemgang af ansøgningen om registrering af »Halloumi« som beskyttet oprindelsesbetegnelse (3).
               
            
                  2.
               
               
                  Andet anbringende om, at Kommissionen har tilsidesat artikel 10, 49 og 50 i forordning nr. 1151/2012 ved ikke at kontrollere at proceduren, som er fastsat i forordning nr. 1151/2012, blev overholdt.
               
            
                  3.
               
               
                  Tredje anbringende om, at Kommissionen på grund af den lange registreringsprocedure har tilsidesat princippet om god forvaltningsskik.
               
            
                  4.
               
               
                  Fjerde anbringende om, at den anfægtede forordning ikke er tilstrækkeligt begrundet. Det anføres, at Kommissionen har tilsidesat sin begrundelsespligt i henhold til artikel 296 TEUF og sagsøgerens adgang til effektive retsmidler.
               
            
                  5.
               
               
                  Femte anbringende om, at Kommissionen har tilsidesat princippet om god forvaltningsskik, da de cypriotiske retter har annulleret de nationale retsakter, som den anfægtede forordning er baseret på.
               
            
         (1)  EUT 2021 L 125, s 42-51.
      
      
         (2)  Europa-Parlamentets og Rådets forordning (EU) nr. 1151/2012 af 21.11.2012 om kvalitetsordninger for landbrugsprodukter og fødevarer (EUT 2012, L 343, s. 1).
      
         (3)  Beskyttet oprindelsesbetegnelse.